**МЕСЕЧЕН ИНФОРМАЦИОНЕН БЮЛЕТИН ЗА ДЕЛА С ОБЩЕСТВЕН ИНТЕРЕС**

**12.01.2021 г.**

**НОХД № 3116/2020 г. – 09.50 часа – споразумение**

Спрямо обвиняемия по делото е повдигнато обвинение за това, че на 15.11.2020 г. в гр. Стара Загора управлявал лек автомобил, след употреба на наркотични вещества - метамфетамин, установено по надлежния ред с техническо средство „Dreger Drug Test 5000“ – престъпление по чл.343б, ал.3 НК.

**18.01.2021 г.**

**НОХД № 3096/2020 г. – 13.30 часа – разпоредително заседание**

Подсъдимата по делото е привлечена към наказателна отговорност за извършено от нея престъпление по чл.196, ал.1, т.1 във връзка с чл.194, ал.1 във връзка с чл.29, ал.1, б.„а“ от НК.

Повдигнатото й обвинение е за това, че на 28.07.2020 г. в гр. Стара Загора отнела чужда движима вещ – мобилен телефон, от владението на собственика й, жена, работеща в национална изпитателна лаборатория, без нейно съгласие, с намерение противозаконно да я присвои, като деянието е извършено в условията на опасен рецидив.

**НОХД № 3109/2020 г. – 13.45 часа – разпоредително заседание**

Подсъдимата е привлечена към наказателна отговорност за това, че на 20.07.2020 г. в гр.Стара Загора, от дамска чанта в лекарски кабинет, отнела чужди движими вещи – дамски портфейл, сумата от 800 лева, сумата от 100 евро, сумата от 90 паунда и мобилен телефон, от владението на собственичката им, без нейно съгласие, с намерение да бъдат противозаконно присвоени, като деянието е извършено в условията на опасен рецидив – престъпление по чл.196, ал.1, т.1 във връзка с чл.194, ал.1 във връзка с чл.29, ал.1, б.„а“ от НК.

**20.01.2021 г.**

**НОХД № 3180/2020 г. – 10.00 часа – разпоредително заседание**

Срещу подсъдимата по делото е повдигнато обвинение за това, че в периода от м.септември 2018 г. до 11.04.2019 г. в гр.Гълъбово и в гр.Стара Загора, в условията на продължавано престъпление, с цел да набави за себе си имотна облага, възбудила заблуждение у двама мъже,относно обстоятелството, че е адвокат и че ще им извърши адвокатски услуги, каквато всъщност не била и не изпълнила поетите задължения, като с това им причинила имотна вреда в общ размер на 1517 лева – престъпление по чл.209, ал.1 във връзка с чл.26, ал.1 НК.

**НОХД № 3273/2020 г. – 11.00 часа – разпоредително заседание**

Като подсъдим по делото е привлечен непълнолетен извършител на престъпление, спрямо кого е повдигнато обвинение за това, че в периода от нощта на 28/29.06.2020 г. до 01.08.2020 г. в гр.Стара Загора, действайки при условията на продължавано престъпление, чрез разрушаване на прегради, здраво направени за защита на имот и чрез използване на техническо средство, е отнел чужди движими вещи, от владението на различни физически лица, без тяхно съгласие, с намерение противозаконно да ги присвои, като макар и непълнолетен е могъл да разбира свойството и значението на извършеното и да ръководи постъпките си, както следва:

през нощта на 28/29.06.2020 г. в гр.Стара Загора, чрез разрушаване на прегради здраво направени за защита на имот – разбиване на стъкло на предна лява врата на лек автомобил, марка „Сузуки“ е отнел чужди движими вещи – български монети на обща стойност 5,00 лева;

на 01.08.2020 г. в гр.Стара Загора, чрез разрушаване на прегради, здраво направени за защита на имот – разбиване на стъкло на предна лява врата на таксиметров лек автомобил, марка „Шевролет, и чрез използване на техническо средство – парче метална арматура, е отнел чужди движими вещи – 1 бр. пластмасов монетник, български монети на обща стойност 15,00 лв., и 1 бр. мъжки кожен портфейл – престъпление по чл.195, ал.1, т.3, предложение първо и т.4, предложение второ във връзка с чл.194, ал.1 във връзка с чл.63, ал.1, т.3 във връзка с чл.26, ал.1 от НК.

Към момента подсъдимият се намира в „Поправителен дом за непълнолетни“ към Затвора в гр.Враца.

**НОХД № 1861/2020 г. – 14.00 часа**

Спрямо подсъдимия е повдигнато обвинение за това, че на 18.10.2019 г. в гр.Стара Загора отнел чужди движили вещи - мъжки портфейл, ведно с намиращата се в него парична сума в размер на 120 лева, всичко на обща стойност 144,00 лева, от владението на собственика им, с намерение противозаконно да ги присвои, като е употребена за това сила – престъпление по чл.198, ал.1 от НК.

Подсъдимият е с постоянна мярка за неотклонение „Задържане под стража“.

**21.01.2021 г.**

**НОХД № 357/2020 г. – 14.30 часа**

Спрямо подсъдимия е повдигнато обвинение за това, че на 29.10.2019 г. в гр. Стара Загора, без надлежно разрешително, държал високорискови наркотични вещества - метамфетамин и кокаин, всички наркотични вещества на обща стойност 186,90 лева – престъпление по чл.354а, ал.З, т.1 от НК.

Мъжът е с мярка за неотклонение „Задържане под стража“.

**25.01.2021 г.**

**НОХД № 3006/2020 г. – 13.40 часа – разпоредително заседание**

Подсъдим по делото е мъж, който е привлечен към наказателна отговорност за това, че на 25.02.2020 г. в с.Бяло поле, община Опан, противозаконно унищожил чужда движима вещ – лек автомобил, марка „Мерцедес“, собственост на другиго, като подпалил умишлено моторното превозно средство – престъпление по чл.216, ал.1 от НК.

**26.01.2021 г.**

**НОХД № 3138/2018 г. – 14.00 часа**

Спрямо подсъдимия по делото е повдигнато обвинение за това, че на 27.03.2018 год. в гр.Стара Загора управлявал лек автомобил, след употреба на наркотично вещество – амфетамин, установено с техническо средство „Дрегер Дръг тест 5000” – престъпление по чл.343б, ал.3 от НК.

**28.01.2021 г.**

**НОХД № 306/2020 г. – 14.00 часа**

Спрямо подсъдимия са повдигнати две обвинения, а именно, че:

на 22.08.2018 г. в гр. Стара Загора е извършил непристойни действия, грубо нарушаващи обществения ред и изразяващи явно неуважение към обществото - на публично място отправил обидни реплики към жена, на която нанесъл удари с юмруци по тила и ухото, нанесъл удари с юмрук по лицето, душил и съборил на земята, ритал по тялото и главата мъж и хвърлил на земята мобилния му телефон, като по своето съдържание деянието се отличава с изключителна дързост – престъпление по чл.325, ал.2 вр. ал.1 от НК;

на 22.08.2018 г. в гр. Стара Загора е повредил противозаконно чужда движима вещ - мобилен телефон, собственост на пострадалия – престъпление по чл. 216, ал.1 от НК.

***ЗАБЕЛЕЖКА: Посочените дела предстои да се разгледат от съдебните състави и към настоящия момент се касае само за обвинения към подсъдимите. Съгласно чл.16 от НПК обвиняемият се смята за НЕВИНЕН до установяване на противното с влязла в сила присъда.***